Η **δημιουργία, ξανά!** (**ΔΗ.ΞΑ.**) είναι ελληνικό πολιτικό κόμμα που ιδρύθηκε το 2011. Ιδρυτής του κόμματος είναι ο Θάνος Τζήμερος. Σημερινός πρόεδρος είναι ο Βαγγέλης Ακτσαλής.

Ιστορικό
--------

Η *δημιουργία, ξανά!* ιδρύθηκε επίσημα ως πολιτικό κόμμα, στις 8 Δεκεμβρίου 2011. Είχε προηγηθεί, στις 23 Οκτωβρίου η ιδρυτική συνάντηση των στελεχών του κόμματος, στον κινηματογράφο "Δαναός" στην Αθήνα, στην οποία συμμετείχε και το κόμμα των «Δημοκρατικών». Παράλληλα ο σχηματισμός συμμετείχε σε διεργασίες του φιλελεύθερου χώρου με στόχο την εκλογική συνεργασία. Η ιδρυτική συνδιάσκεψη του κόμματος πραγματοποιήθηκε στις 11 Μαρτίου 2012 σε κεντρικό ξενοδοχείο της Αθήνας, με τη συμμετοχή περίπου χιλίων ατόμων. Κατά τη διάρκεια της συνδιάσκεψης απηύθυνε μαγνητοσκοπημένο χαιρετισμό ο ελληνικής καταγωγής ευρωβουλευτής του Ελεύθερου Δημοκρατικού Κόμματος της Γερμανίας Γιώργος Χατζημαρκάκης. Την ίδια ημέρα οι σύνεδροι εξέλεξαν πρόεδρο το Θάνο Τζήμερο και την Εθνική Επιτροπή του κόμματος.

Η *δημιουργία, ξανά!* συμμετείχε στις εθνικές εκλογές του ίδιου έτους. Το κόμμα έλαβε 2,15% καταλαμβάνοντας την 11η θέση, γεγονός που θεωρήθηκε ως η «έκπληξη» των εκλογών. Τα μεγαλύτερα ποσοστά του κόμματος παρατηρήθηκαν στο Λασίθι και στις εκλογικές περιφέρειες της Αθήνας.

Ενόψει των εκλογών του Ιουνίου η *δημιουργία, ξανά!* ανακοίνωσε την αυτόνομη κάθοδό της. Ωστόσο, συμμετείχε σε διαβουλεύσεις για την εκλογική συνεργασία των φιλελεύθερων κομμάτων (Δημοκρατική Συμμαχία, Δράση, Φιλελεύθερη Συμμαχία) και τελικά, συμφωνήθηκε η συγκρότηση του εκλογικού συνασπισμού «δημιουργία, ξανά!» με τη Δράση και τη Φιλελεύθερη Συμμαχία, παρά τις αντιρρήσεις του Θάνου Τζήμερου για την τελευταία. Η απόφαση αυτή, καθώς και ο τρόπος λήψης της απόφασης για την εκλογική συνεργασία, οδήγησαν στην παραίτηση αρκετών στελεχών από τις θέσεις τους, μεταξύ αυτών και του αντιπροέδρου Κωνσταντίνου Λουκόπουλου, χωρίς όμως να αποχωρήσουν από το κόμμα. Στις εκλογές ο συνασπισμός έλαβε ποσοστό 1,59%, τερματίζοντας στην 8η θέση, πρώτος από τα κόμματα που έμειναν εκτός Βουλής.

Τον Φεβρουάριο του 2013 ο Τζήμερος ανακοίνωσε την παραίτησή του από την ηγεσία του κόμματος και τη διενέργεια ανοικτού έκτακτου συνεδρίου για την εκλογή νέου προέδρου, θέση για την οποία έβαλε πάλι υποψηφιότητα. Πρόεδρος του κόμματος ανέλαβε ο Νίκος Νικολαΐδης. 
Τον Απρίλιο του 2014 ανακοινώθηκε η ίδρυση του εκλογικού συνασπισμού Γέφυρες, από τη *δημιουργία, ξανά!* και τη Δράση, με την υποστήριξη της Συμμαχίας Φιλελευθέρων και Δημοκρατών για την Ευρώπη, για τις ευρωεκλογές του ίδιου χρόνου. Παράλληλα, ο Θάνος Τζήμερος ανακοίνωσε την υποψηφιότητά του για την Περιφέρεια Αττικής. Στις ευρωεκλογές οι Γέφυρες, με ποσοστό 0,91%, δεν εξέλεξαν ευρωβουλευτή, ενώ ο συνδυασμός του Τζήμερου στην Περιφέρεια Αττικής πέτυχε την εκλογή δύο περιφερειακών συμβούλων.

Το 2015 δε συμμετείχε στις εκλογές του Ιανουαρίου, ελλείψει οικονομικών πόρων, ενώ αντίθετα, συμμετείχε στις πρόωρες εκλογές στου Σεπτεμβρίου, λαμβάνοντας το 0,53% των ψήφων. Στο δημοψήφισμα του ίδιου έτους υποστήριξε το ΝΑΙ συμμετέχοντας και στην επιτροπή υποστήριξης.

Στις ευρωεκλογές του 2019 η *δημιουργία, ξανά!* συμμετείχε αυτόνομα και έλαβε 0,69%. Επίσης, στην Περιφέρεια Αττικής ο συνδυασμός του Θάνου Τζήμερου εξέλεξε τρείς περιφερειακούς συμβούλους. Τον Ιούλιο του ίδιου έτους το κόμμα πήρε μέρος στις εθνικές εκλογές χωρίς να εκλέξει βουλευτή.

Το Νοέμβριο του ίδιου έτους πραγματοποιήθηκε το τακτικό συνέδριο του κόμματος. Το παρόν έδωσαν διάφορες προσωπικότητες του φιλελεύθερου χώρου, όπως ο Στέφανος Μάνος και η Μιράντα Ξαφά, αλλά και της δεξιάς, όπως ο πρόεδρος της Νέας Δεξιάς Φαήλος Κρανιδιώτης. Το συνέδριο επικύρωσε την ιδεολογική ταυτότητα και εξέλεξε τα όργανα του κόμματος. Πρόεδρος επανεξελέγη ο Θάνος Τζήμερος.

Τον Ιανουάριο του 2021 ανακοινώθηκε σε συνέντευξη τύπου η συνεργασία της *δημιουργίας, ξανά!* με τη Νέα Δεξιά του Φαήλου Κρανιδιώτη, υπό τον εκλογικό συνασπισμό «Δημιουργία». Ένα χρόνο αργότερα, ανακοινώθηκε η ίδρυση της «Εθνικής Δημιουργίας», με την προσθήκη της πολιτικής κίνησης «Εθνική Συμφωνία» του ανεξάρτητου βουλευτή Κωνσταντίνου Μπογδάνου.

Μετά την αποτυχία του κόμματος να μπει στη βουλή στις βουλευτικές εκλογές Μαΐου 2023, ο Θάνος Τζήμερος παραιτήθηκε από πρόεδρος της Εθνικής Δημιουργίας και της Δημιουργίας Ξανά. Στις 24 Μαΐου 2023 ανακοινώθηκε η μη συμμετοχή του κόμματος στις βουλευτικές εκλογές του Ιουνίου.

Στις 18 Ιανουαρίου 2024, νέος πρόεδρος της Δημιουργίας Ξανά εξελέγη ο Βαγγέλης Ακτσαλής.

Ιδεολογία
---------

Η *Δημιουργία, ξανά!* από την ίδρυσή της υιοθέτησε έναν φιλελεύθερο μεταρρυθμιστικό λόγο, δίνοντας έμφαση στην εύρυθμη λειτουργία του κράτους, το φορολογικό σύστημα, την επιχειρηματικότητα και την παιδεία, ενώ στην οικονομική πολιτική χαρακτηρίστηκε νεοφιλελεύθερο.

Ωστόσο, στην πορεία το κόμμα και ειδικότερα ο τότε πρόεδρος του, υιοθέτησε και πολιτικές θέσεις που έχουν αναφορά στην ακροδεξιά, σύμφωνα με αρκετούς δημοσιογράφους. Πιο συγκεκριμένα, το κόμμα υποστηρίζει την κατασκευή φράχτη με συστήματα απώθησης για την αποτροπή εισόδου μεταναστών. Ακόμη ο Θάνος Τζήμερος εκπροσωπώντας τη ΔΗ.ΞΑ είχε προτείνει να χρησιμοποιηθούν όσοι μετανάστες δεν δέχονται απέλαση ως φτηνά εργατικά χέρια σε ειδικές οικονομικές ζώνες. Επίσης ο πρώην πρόεδρος του κόμματος, έχει εκφραστεί πολλές φορές με ακραίο αντικομμουνιστικό λόγο.

Αποτελέσματα εκλογών
--------------------

### Βουλή των Ελλήνων

| Έτος | Αρχηγός κόμματος | Αριθμός ψήφων | Ποσοστό ψήφων | Έδρες | Θέση |
| --- | --- | --- | --- | --- | --- |
| 2012 Ι | Θάνος Τζήμερος | 135.960 | 2,15% | 0 / 300 | 11ο κόμμαΕκτός Βουλής |
| 2012 ΙΙ | Θάνος Τζήμερος | 98.140(δημιουργία, ξανά!) | 1,59%(δημιουργία, ξανά!) | 0 / 300 | 8ο κόμμαΕκτός Βουλής |
| 2015 IΙ | Θάνος Τζήμερος | 28.909 | 0,53% | 0 / 300 | 13o κόμμαΕκτός Βουλής |
| 2019 | Θάνος Τζήμερος | 41.631 | 0,74% | 0 / 300 | 10o κόμμαΕκτός Βουλής |
| 2023 Ι | Θάνος Τζήμερος | 48.036(Εθνική Δημιουργία) | 0,81%(Εθνική Δημιουργία) | 0 / 300 | 10ο κόμμαΕκτός Βουλής |

### Ευρωπαϊκό Κοινοβούλιο

| Έτος | Αρχηγός κόμματος | Αριθμός ψήφων | Ποσοστό ψήφων | Έδρες | Θέση | Ομάδα |
| --- | --- | --- | --- | --- | --- | --- |
| 2014 | Θάνος Τζήμερος | 51.738(Γέφυρες) | 0,91%(Γέφυρες) | 0 / 21 | 13η | - |
| 2019 | Θάνος Τζήμερος | 39.217 | 0,69% | 0 / 21 | 18η | - |

Εκλογικός συνασπισμός
---------------------

### Δημιουργία, ξανά! (2012)

Μετά τις βουλευτικές εκλογές του Μαΐου 2012, κανένα κόμμα δε συγκέντρωσε την απόλυτη πλειοψηφία των εδρών της Βουλής, και την αποτυχία σχηματισμού κυβέρνησης, προκηρύχθηκαν επαναληπτικές εκλογές για τον Ιούνιο.

Ενόψει των επαναληπτικών εκλογών πραγματοποιήθηκαν διαβουλεύσεις για την εκλογική συνεργασία των φιλελεύθερων κομμάτων Δημοκρατική Συμμαχία, Δημιουργία, ξανά!, Δράση και Φιλελεύθερη Συμμαχία.

Αρχικά, η Δημιουργία, ξανά! ανακοίνωσε τη αυτόνομη κάθοδό της, ενώ είχε υπάρξει συμφωνία για κοινή κάθοδο της Δημοκρατικής Συμμαχίας με τη Δράση και της Φιλελεύθερη Συμμαχία. Ωστόσο, η Δημοκρατική Συμμαχία συμπορεύτηκε με τη Νέα Δημοκρατία.

Τελικά, συμφωνήθηκε η συγκρότηση του εκλογικού συνασπισμού «δημιουργία, ξανά!» με τη συμετοχή της Δημιουργίας, ξανά!, της Δράσης και της Φιλελεύθερης Συμμαχίας. Στην αρχή ο Θάνος Τζήμερος είχε αντιδράσει στη συμμετοχή της Φιλελεύθερης Συμμαχίας και του προέδρου της Γρηγόρη Βαλλιανάτου στο σχήμα,  ωστόσο οι αντιρρήσεις του κάμφθηκαν και η Φιλελεύθερη Συμμαχία συμμετείχε κανονικά στα ψηφοδέλτια του συνασπισμού, αλλά σε μη εκλόγιμες θέσεις.

Μετά την ανακοίνωση του εκλογικού συνδυασμού, προσωπικότητες του φιλελεύθερου χώρου, όπως η Αντιγόνη Λυμπεράκη, η οποία τοποθετήθηκε επικεφαλής του ψηφοδελτίου Επικρατείας, ο πρώην βουλευτής της Νέας Δημοκρατίας Νίκος Γεωργιάδης, στελέχη του οικολογικού χώρου (Φίλιππος Δραγούμης), αλλά και από την αριστερά (Διονύσης Γουσέτης), δήλωσαν τη συμμετοχή τους στα ψηφοδέλτια.

Στις εκλογές ο συνασπισμός έλαβε ποσοστό 1,59%, τερματίζοντας στην 8η θέση, πρώτος από τα κόμματα που έμειναν εκτός Βουλής.

Παραπομπές
----------

1. ↑  

	* 2012 Greek (2nd) Parliamentary Post-Election Report
	* Οι σύμμαχοι με το κομπιουτεράκι
2. ↑  

	* 
	* Η δεξιά του νεοφιλελευθερισμού
3. ↑  

	* Law, Ian· Easat-Daas, Amina· Merali, Arzu· Sayyid, S. επιμ. (2019). *Countering Islamophobia in Europe* (στα Αγγλικά). Cham: Springer International Publishing. σελ. 93, 94, 114. doi:10.1007/978-3-030-16260-3. ISBN 978-3-030-16259-7.
	* Bayrakli, Enes (2020). *European Islamophobia Report 2019*. SETA. σελ. 375. ISBN 978-625-7040-52-5.
	* Zempi, Irene· Awan, Imran (2021). *The Routledge International Handbook of Islamophobia*. [S.l.] σελ. 28. ISBN 0-367-78391-6. 1249668542.
	* 
	* , σελ.375
4. ↑
5. ↑  Στην Ελλάδα των μνημονίων ιδρύθηκαν πάνω από 60 νέα κόμματα
6. ↑  «δημιουργία, ξανά!»
7. ↑  Δημοκρατικοί - Πολιτική Πρωτοβουλία
8. ↑  Ιστοσ. εφημερίδας Καθημερινή, Ψάχνουν το νέο Παπαδήμο: Εκλογική συμμαχία φιλελεύθερων κομμάτων και οργανώσεων Αρχειοθετήθηκε 2012-01-30 στο Wayback Machine. 29/01/2012
9. ↑  Οι φιλελεύθεροι ψάχνουν… κοινή στέγη
10. ↑  Ιδιαίτερα δυναμικό ήταν το χθεσινό ξεκίνημα για τη «δημιουργία, ξανά!»
11. ↑  «Δημιουργία ξανά». Ένα νέο κόμμα
12. ↑  Υπουργείο Εσωτερικών - Εθνικές εκλογές Μαΐου 2012: Επίσημα αποτελέσματα
13. ↑  Ποιος είναι ο Θάνος Τζήμερος που έκανε την «έκπληξη» με τη Δημιουργία Ξανά
14. ↑  Θα κατέβει ο Τζήμερος
15. ↑  Κινήσεις συσπείρωσης στον νεοφιλελεύθερο χώρο
16. ↑  Προς κοινή κάθοδο στις επόμενες εκλογές Μάνος-Μπακογιάννη
17. ↑  Θ. Τζήμερος: «H Δημιουργία Ξανά είναι ιδεολογικά κοντά στη Δράση»
18. ↑  Κοινή κάθοδο στις εκλογές ανακοινώνουν ΔΡΑΣΗ – ΔΗΜΙΟΥΡΓΙΑ ΞΑΝΑ
19. ↑  Μαζί στις εκλογές Στέφανος Μάνος και Θάνος Τζήμερος με στόχο τη Βουλή
20. ↑  Βέτο Τζήμερου για Βαλλιάνατο
21. ↑  Ο Βαλλιανάτος "αγκάθι" στη συνεργασία Δράσης και Δημιουργίας Ξανά
22. ↑  Μετ' εμποδίων η προσέγγιση Δράσης-Δημιουργίας Ξανά
23. ↑  Παραιτήσεις στελεχών στη Δημιουργία Ξανά
24. ↑  Παραιτήθηκαν αλλά...παραμένουν
25. ↑  «Ο Τζήμερος παίρνει τις αποφάσεις με τον σοφέρ και τη γραμματέα του»
26. ↑  Υπουργείο Εσωτερικών - Εθνικές εκλογές Ιουνίου 2012: Επίσημα αποτελέσματα
27. ↑  «Δημιουργία Ξανά: Παραιτήθηκε από πρόεδρος ο Θ. Τζήμερος». Αρχειοθετήθηκε από το πρωτότυπο στις 9 Ιανουαρίου 2021. Ανακτήθηκε στις 14 Φεβρουαρίου 2021.
28. ↑  Τζήμερος: "Παραιτούμαι"
29. ↑  Δράση και Δημιουργία Ξανά ανακοίνωσαν τις «Γέφυρες» και υποψήφιους ευρωβουλευτές
30. ↑  Υποψήφιος για την Περιφέρεια Αττικής ο Θάνος Τζήμερος
31. ↑  Υποψήφιος για την περιφέρεια Αττικής ο Θάνος Τζήμερος
32. ↑  Υπουργείο Εσωτερικών - Ευρωεκλογές 2014: Επίσημα αποτελέσματα
33. ↑  Υπουργείο Εσωτερικών - Δημοτικές-Περιφερειακές εκλογές 2014: Επίσημα αποτελέσματα (Περιφέρεια Αττικής)
34. ↑  Τζήμερος: Η Δημιουργία Ξανά δεν κατεβαίνει στις εκλογές – Δεν έχουμε λεφτά
35. ↑  Με σήμα τον πύραυλο και προορισμό τη Βουλή: Η «Δημιουργία, Ξανά» κατεβαίνει ξανά στις εκλογές
36. ↑  Υπουργείο Εσωτερικών - Εθνικές εκλογές Σεπτεμβρίου 2015: Επίσημα αποτελέσματα
37. ↑  Δημοψήφισμα: «Γρίφος» ο χρόνος μηνυμάτων για το «ναι» και το «όχι»
38. ↑  Τα 49 κόμματα που κατεβαίνουν στις ευρωεκλογές και οι αρχηγοί τους
39. ↑  Υπουργείο Εσωτερικών - Ευρωεκλογές 2019: Επίσημα αποτελέσματα
40. ↑  Υπουργείο Εσωτερικών - Περιφερειακές εκλογές 2019: Επίσημα αποτελέσματα (Περιφέρεια Αττικής)
41. ↑  Εθνικές εκλογές 2019: Ποια κόμματα συμμετέχουν, ποια «κόπηκαν»
42. ↑  Υπουργείο Εσωτερικών - Εθνικές εκλογές 2019: Επίσημα αποτελέσματα
43. ↑  Ο Θάνος Τζήμερος επανεξελέγη πρόεδρος στη Δημιουργία Ξανά
44. ↑  «Δημιουργία», ο νέος εκλογικός συνασπισμός Τζήμερου - Κρανιδιώτη
45. ↑  Μαζί στις εκλογές «Δημιουργία Ξανά» και «Νέα Δεξιά»
46. ↑  «Παρουσιάστηκε επίσημα η Εθνική Δημιουργία -«Ένα κανονικό δεξιό κόμμα», είπε ο Μπογδάνος [εικόνες]». *iefimerida.gr*. 19 Μαΐου 2022. Ανακτήθηκε στις 29 Μαΐου 2022.
47. ↑  «Εκλογές 2023 - Παραιτήθηκε ο Τζήμερος: «Ο πολιτικός μου κύκλος κλείνει εδώ»». *ProtoThema*. 21 Μαΐου 2023. Ανακτήθηκε στις 24 Μαΐου 2023.
48. ↑  «Δελτία Τύπου - ΔΗΜΙΟΥΡΓΙΑ ΞΑΝΑ». *www.dimiourgiaxana.gr*. 27 Μαΐου 2023. Ανακτήθηκε στις 27 Μαΐου 2023.
49. ↑  Οι σύμμαχοι με το κομπιουτεράκι
50. ↑  Ποιά είναι η Δημιουργία Ξανά
51. ↑  Ιδιαίτερα δυναμικό ήταν το χθεσινό ξεκίνημα για τη «δημιουργία, ξανά!»
52. ↑  Που και γιατί χάθηκε ο Θάνος Τζήμερος μετά τις εκλογές
53. ↑  Η δεξιά του νεοφιλελευθερισμού
54. ↑  Θάνος Τζήμερος: Ένας γνήσιος εκφραστής του νεοφιλελευθερισμού
55. ↑  

	* Mulhall, Joe (2021). *State of Hate: Far Right Extremism in Europe*. Amadeu Antonio Stiftung.  *(σελίδα 85)*
	* {{Cite book|title=Countering Islamophobia in Europe|first=|last=|publisher=Springer International Publishing|isbn=978-3-030-16259-7|year=|date=2019|editor-last=Law|editor-first=Ian|location=Cham|page=93, 94, 114|url=
	* Bayrakli, Enes (2020). *European Islamophobia Report 2019*. SETA. σελ. 375. ISBN 978-625-7040-52-5.
	* Vamvakas, Vasilis (25 Νοεμβρίου 2020). *Social Media and the Institutionalization of Hate Speech in Greek Politics* (στα Αγγλικά). Brill. σελ. 54, 55. doi:10.1163/9789004439559\_004. ISBN 978-90-04-43955-9.
56. ↑  Γιάνναρου, Λίνα (28 Μαρτίου 2017). «Το μέτωπο του παραλόγου». *www.kathimerini.gr*. Ανακτήθηκε στις 28 Μαΐου 2023.
57. ↑  «Θ. Τζήμερος: Κάποιοι θεωρούν ρατσιστικό οι αμοιβές των μεταναστών να είναι κατώτερες από των Ελλήνων, είναι όμως η μόνη λύση». Αρχειοθετήθηκε από το πρωτότυπο στις 7 Ιανουαρίου 2021. Ανακτήθηκε στις 14 Φεβρουαρίου 2021.
58. ↑  Sleed (26 Ιανουαρίου 2019). «Ο Τζήμερος γρονθοκόπησε σύμβουλο του ΚΚΕ (Video) - Τι λέει ο ίδιος». *www.documentonews.gr*. Ανακτήθηκε στις 11 Απριλίου 2024.
59. ↑  Κινήσεις συσπείρωσης στον νεοφιλελεύθερο χώρο
60. ↑  Ντ. Μπακογιάννη: «Οι πολιτικές δυνάμεις να αντιληφθούν την κρισιμότητα της κατάστασης»
61. ↑  Θ. Τζήμερος: «H Δημιουργία Ξανά είναι ιδεολογικά κοντά στη Δράση»
62. ↑  Θα κατέβει ο Τζήμερος
63. ↑  Προς κοινή κάθοδο στις επόμενες εκλογές Μάνος-Μπακογιάννη
64. ↑  Ο "γάμος" Ντόρας- Μάνου- Βαλλιανάτου κινητοποιεί τη Ν.Δ
65. ↑  Επιστρέφει στη ΝΔ η Ντόρα
66. ↑  Η Ντόρα Μπακογιάννη επέστρεψε στη Νέα Δημοκρατία
67. ↑  Κοινή κάθοδο στις εκλογές ανακοινώνουν ΔΡΑΣΗ – ΔΗΜΙΟΥΡΓΙΑ ΞΑΝΑ
68. ↑  Μαζί στις εκλογές Στέφανος Μάνος και Θάνος Τζήμερος με στόχο τη Βουλή
69. ↑  Βέτο Τζήμερου για Βαλλιάνατο
70. ↑  Ο Βαλλιανάτος "αγκάθι" στη συνεργασία Δράσης και Δημιουργίας Ξανά
71. ↑  Μετ' εμποδίων η προσέγγιση Δράσης-Δημιουργίας Ξανά
72. ↑  Τελικά και ο Βαλλιανάτος με Τζήμερο και Μάνο
73. ↑  Η Αντιγόνη Λυμπεράκη επικεφαλής στο Επικρατείας της Δράσης-Δημιουργίας Ξανά
74. ↑  Προσχώρηση πρώην βουλευτή Νίκου Γεωργιάδη στη ΔΡΑΣΗ
75. ↑  Προσχωρήσεις σε Δράση, από ΝΔ σε Ανεξάρτητους Έλληνες, από ΛΑΟΣ σε ΝΔ[*νεκρός σύνδεσμος*]
76. ↑
77. ↑  Υπουργείο Εσωτερικών - Εθνικές εκλογές Ιουνίου 2012: Επίσημα αποτελέσματα

Πηγές
-----

* Tucker, Joshua (19 Ιουνίου 2012). «2012 Greek (2nd) Parliamentary Post-Election Report». *Good Authority*.